[{"text_idx": "#000001", "text": "Mae prif weinidog Cymru wedi galw am adolygiad brys o \"ddyletswyddau\" y BBC yng Nghymru."}, {"text_idx": "#000002", "text": "Fe wnaeth Carwyn Jones honni nad oedd asesiad wedi bod i'r ffordd yr oedd darlledwyr cyhoeddus wedi ymateb i newidiadau yn y DU ers datganoli."}, {"text_idx": "#000003", "text": "Mewn llythyr i'r Gweinidog Diwylliant John Whittingdale, fe alwodd am ddiffiniad mwy eglur o'r hyn y mae Cymru ei angen a'r hyn sy'n ddyletswydd ar y BBC i'w gynnig."}, {"text_idx": "#000004", "text": "Ychwanegodd y dylai'r adolygiad gynnwys gwaith S4C."}, {"text_idx": "#000005", "text": "Dywedodd Mr Jones y dylai'r adolygiad ganolbwyntio ar sut yr oedd y BBC ac S4C yn hybu a chynnal y diwylliant a'r iaith Gymraeg, a'r ffordd yr oedd y ddau sefydliad yn cynrychioli'r Cymry a ffordd o fyw Cymru, a'r methiannau masnachol presennol mewn cysylltiad a\u0302 gwasanaethau darlledu cyhoeddus yng Nghymru."}, {"text_idx": "#000006", "text": "\"Ers datganoli rydym wedi gweld newid sylweddol yn y ffordd y mae cenhedloedd a rhanbarthau y DU yn gweithredu o ganlyniad i anghenion y bobl sydd yn byw yno\", meddai."}, {"text_idx": "#000007", "text": "Ond nid oedd unrhyw asesiad wedi bod o sut yr oedd gwasanaethau darlledu cyhoeddus wedi ymateb i'r newidiadau hynny, meddai."}, {"text_idx": "#000008", "text": "\"Mae angen adolygiad llawn o bwrpas cyhoeddus y BBC fel mater o frys\", ychwanegodd."}, {"text_idx": "#000009", "text": "Prif StraeonBiliau dw\u0302r uwch o achos carthion yn afonydd CymruPublished3 awr yn o\u0302lEisteddfod Llangollen wedi 'diraddio' y GymraegPublished13 awr yn o\u0302lBachgen, 9, yn darganfod ffosil prin ar draethPublished3 awr yn o\u0302l"}, {"text_idx": "#000010", "text": "Biliau dw\u0302r uwch o achos carthion yn afonydd Cymru"}, {"text_idx": "#000017", "text": "Gareth Ward: Yr angerdd a'r aberth tu o\u0302l fy nghoginio"}]